[{"text_idx": "#000002", "text": "Ar ddydd Sul 29 Mawrth 2020, bydd Dilys Price OBE, y deifiwr awyr record byd 87 oed, Jamie Jewitt o raglen Love Island ITV, ac aelodau o\u2019r cyhoedd, yn neidio allan o awyren yn Abertawe i\u2019r Wallich, elusen flaenllaw ar gyfer digartrefedd a chysgu ar y stryd yng Nghymru."}, {"text_idx": "#000004", "text": "\u201cY llynedd, bydd rhai ohonoch yn gwybod i mi fod yn ddigon ffodus i wneud deif-awyr gyda Dilys Price, sy\u2019n berson hollol anhygoel."}, {"text_idx": "#000005", "text": "\u201cRoedden ni\u2019n sgwrsio\u2019n gynharach eleni am y gwaith ardderchog y mae\u2019n ei wneud gyda\u2019r Wallich, elusen ddigartrefedd yng Nghymru. Maen nhw\u2019n gweithio gyda dros 9,000 o bobl ac yn gwneud gwaith gwych.\u201d"}, {"text_idx": "#000006", "text": "\u201cY ffaith yw, mi wnes i herio Jamie i wneud deif-awyr gyda Dilys i\u2019r Wallich.\u201d"}, {"text_idx": "#000008", "text": "Ar o\u0302l derbyn yr her bydd Jamie, er bod arno ofn uchder, a Dilys yn neidio gyda\u2019i gilydd 12,000 troedfedd allan o awyren gyda deifwyr awyr proffesiynol yn Skydive Swansea."}, {"text_idx": "#000009", "text": "Mae Dilys, o Gaerdydd, yn enillydd gwobr Balchder Prydain; dechreuodd ddeifio o\u2019r awyr yn 54 oed. Yn 81 oed enillodd Record Guinness y Byd fel y ferch hynaf i ddeifio o\u2019r awyr. Erbyn 2017 roedd Dilys wedi gwneud 1,139 o ddeifiau-awyr solo. Bydd Dilys yn neidio mewn tandem a\u0302 thi\u0302m deifwyr y Wallich i godi ymwybyddiaeth o\u2019r cynnydd mewn digartrefedd."}, {"text_idx": "#000010", "text": "Meddai Dilys, \u201cRwy\u2019n credu bod dwy reddf ynom: un i oroesi a\u2019r llall i wasanaethu. Credaf mai\u2019r unig adeg y mae pobl yn wir hapus yw pan allwn roi mynegiant i\u2019r ddwy reddf a rhaid cofleidio hyn os am greu cymuned dda."}, {"text_idx": "#000011", "text": "\u201cRwyf wastad yn dweud, \u2018Rhaid edrych ar fywyd drwy don o gariad.\u2019 Mae bod yn ddyngarol a charedig mor bwysig i helpu pobl mewn angen. Awn i\u2019r gampfa i gryfhau ein cyhyrau a\u2019n cyrff, ond mae caredigrwydd yn gyhyr ysbrydol a rhaid ymarfer hwnnw hefyd.\u201d Yn ymuno a\u0302 Jamie a Dilys yn yr awyr, bydd y ti\u0302m o ddeifwyr awyr dewr yn gobeithio codi tua \u00a32,500 i\u2019r Wallich, i dalu am gymorth a chefnogaeth i\u2019r nifer gynyddol o bobl sy\u2019n ddigartref yng Nghymru."}, {"text_idx": "#000016", "text": "\u201cNi allaf aros i ddeifio o\u2019r awyr gyda Dilys a Jamie. Mae fy nheulu wastad wedi fy ngalw\u2019n dipyn o fentrwr ac ers yn blentyn roeddwn bob tro ar yr olwyn ffair fwyaf, yn dal y nadroedd mwyaf ac yn dawnsio (yn wael) ar lwyfan o flaen cannoedd o bobl."}, {"text_idx": "#000019", "text": "Rhowch i\u2019r ymgyrch Deifio gyda Dilys"}, {"text_idx": "#000020", "text": "Datganiadau a Pholisi\u0308au The Wallich"}]